wannaphong/clean_thaiwikipedia huggingface dataset:
# อาซูซะ อากาเนะ
อาซูซะ อากาเนะ (; ชื่อเล่น: อาซูเนียน; 14 มีนาคม ค.ศ. 1994 –) เป็นกราเวียร์ไอดอล, ผู้มีชื่อเสียงทางโทรทัศน์ และอดีตนักแสดงเอวีชาวญี่ปุ่น ซึ่งเธอเกิดที่โตเกียว

 ประวัติและชีวิตส่วนตัว 
ในบล็อกของเธอเมื่อวันที่ 23 พฤษภาคม ค.ศ. 2013 ได้มีการประกาศว่าจะมีการเปิดตัวผลงานเอวีผูกขาดสำหรับบริษัทไอเดียพอกเกตในวันที่ 19 มิถุนายน

งานอดิเรกของเธอคือการนอนและการกิน ส่วนอาหารที่เธอขอบคือช็อกโกแลต

 ผลงาน 
 อิมเมจดีวีดี 
 อาซูเนียน (31 สิงหาคม ค.ศ. 2012 โดยบริษัททาเกโชโบ)
 นิวคิส (23 พฤศจิกายน ค.ศ. 2012 โดยบริษัทสไปซ์วิชวล)
 สึโบมิโนะซากูโกโระ (22 กุมภาพันธ์ ค.ศ. 2013 โดยบริษัทสไปซ์วิชวล) : วิดีโอภาพเปลือย

 การปรากฏตัว 
 เน็ต 
 ยูสตรีม อาซูเนียนเนียน
# ประเทศกาตาร์ในพาราลิมปิกฤดูร้อน 2020
ประเทศกาตาร์ จะได้เข้าร่วมแข่งขันกีฬาพาราลิมปิกฤดูร้อน ครั้งที่ 16 ค.ศ. 2020 (พ.ศ. 2563) ณ กรุงโตเกียว ประเทศญี่ปุ่น ระหว่างวันที่ 24 สิงหาคม - 5 กันยายน พ.ศ. 2564  คณะกรรมการพาราลิมปิกแห่งประเทศกาตาร์ได้ส่งทีมนักกีฬาที่ผ่านรอบคัดเลือกพาราลิมปิกแล้วทั้งหมด 1 คน เข้าร่วมการแข่งขันใน 1 ชนิดกีฬา

 จำนวนผู้เข้าแข่งขัน
กีฬาชายหญิงรวม  1  0  1 รวม  1  0  1

 กรีฑา 

นักกีฬารายการชิงชนะเลิศผลอันดับอับดุลเราะห์มาน ฟีกีShot Put F34
# โทนี ข่าน
โทนี่ ข่าน (Tony Khan) เกิด 10 ตุลาคม ค.ศ. 1982 เป็นนักธุรกิจและผู้บริหารกีฬาที่รู้จักกันดีในวงการ อเมริกันฟุตบอล ,มวยปล้ำอาชีพ และซอกเกอร์ เป็นเจ้าของร่วมทีม Jacksonville Jaguars ของเนชันแนลฟุตบอลลีก (NFL) และFulham F.C. ของอีเอฟแอลแชมเปียนชิป ข่านยังเป็นที่รู้จักในฐานะผู้ก่อตั้ง, เจ้าของร่วม, ประธาน, และ CEO ของสมาคมมวยปล้ำอาชีพAll Elite Wrestling

โทนี่ ข่าน เป็นลูกชายของนักธุรกิจ Shahid Khan โดยได้ซื้อทีมต้องจากบิดาJacksonville Jaguars ในปี 2011 และFulham F.C. ในปี 2013

รางวัล
Wrestling Observer Newsletter
Promoter of the Year (2019, 2020)
Best Booker (2020)
# ประเทศโปแลนด์ในพาราลิมปิกฤดูร้อน 2020
ประเทศโปแลนด์ จะได้เข้าร่วมแข่งขันกีฬาพาราลิมปิกฤดูร้อน ครั้งที่ 16 ค.ศ. 2020 (พ.ศ. 2563) ณ กรุงโตเกียว ประเทศญี่ปุ่น ระหว่างวันที่ 24 สิงหาคม - 5 กันยายน พ.ศ. 2564  คณะกรรมการพาราลิมปิกแห่งประเทศโปแลนด์ได้ส่งทีมนักกีฬาที่ผ่านรอบคัดเลือกพาราลิมปิกแล้วทั้งหมด 89 คน เข้าร่วมการแข่งขันใน 12 ชนิดกีฬา

 จำนวนผู้เข้าแข่งขัน
กีฬาชายหญิงรวม  1  0  1 รวม  1  0  1

 แบดมินตัน 

 นักกีฬา รายการ รอบแบ่งกลุ่ม Semifinal ชิงชนะเลิศ /  คู่แข่งคะแนน คู่แข่งคะแนน คู่แข่งคะแนน อันดับ คู่แข่งคะแนน คู่แข่งคะแนน อันดับ บาร์ตโลเมียจ มิโรซ Men's singles SU5
# ประเทศรวันดาในพาราลิมปิกฤดูร้อน 2020
ประเทศรวันดา จะได้เข้าร่วมแข่งขันกีฬาพาราลิมปิกฤดูร้อน ครั้งที่ 16 ค.ศ. 2020 (พ.ศ. 2563) ณ กรุงโตเกียว ประเทศญี่ปุ่น ระหว่างวันที่ 24 สิงหาคม - 5 กันยายน พ.ศ. 2564  คณะกรรมการพาราลิมปิกแห่งประเทศรวันดาได้ส่งทีมนักกีฬาที่ผ่านรอบคัดเลือกพาราลิมปิกแล้วทั้งหมด 12 คน เข้าร่วมการแข่งขันใน 1 ชนิดกีฬา

 จำนวนผู้เข้าแข่งขัน
กีฬาชายหญิงรวม ซิตติงวอลเลย์บอล  0  12  12 รวม  0  12  12

 ซิตติงวอลเลย์บอล 

นักกีฬารายการฮีทรอบก่อนรองฯรอบรองฯชิงชนะเลิศผลอันดับผลอันดับผลอันดับผลอันดับ
# วัดไทยวัฒนาราม
วัดไทยวัฒนาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลท่าสายลวด อำเภอแม่สอด จังหวัดตาก มีที่ดินตั้งวัดเนื้อที่ 11 ไร่ 1 งาน 90 ตารางวา พื้นที่ตั้งวัดเป็นที่ราบสูงอยู่ท่ามกลางหมู่บ้านมีกำแพงวัดล้อมรอบบริเวณที่ตั้งวัด

วัดไทยวัฒนารามตั้งวัดเมื่อ พ.ศ. 2445 เดิมชื่อ วัดแม่ตาว ตามชื่อหมู่บ้าน หรืออีกชื่อคือ วัดแม่ตาวเงี้ยว หรือ วัดไทยใหญ่ ต่อมาได้เปลี่ยนเป็น "วัดไทยวัฒนาราม" เมื่อวันที่ 17 มกราคม พ.ศ. 2499 ได้รับพระราชทานวิสุงคามสีมาวันที่ 23 สิงหาคม พ.ศ. 2499 มีพระอูเกตะละ จากเมืองสี่ป้อ รัฐฉาน ประเทศพม่า เป็นเจ้าอาวาสรูปแรก ครั้นในปี พ.ศ. 2500 กระทรวงศึกษาธิการได้ประกาศให้วัดนี้เป็นวัดพระพุทธศาสนา

อาคารเสนาสนะที่สำคัญ ได้แก่ อุโบสถกว้าง 15 เมตร ยาว 20 เมตร สร้าง พ.ศ. 2502 กุฏิสงฆ์ จำนวน 2 หลัง เป็นอาคารคอนกรีต 2 ชั้น 1 หลัง อาคารไม้ชั้นเดียว 1 หลัง และศาลาการเปรียญกว้าง 21 เมตร  ยาว 35 เมตร สร้าง พ.ศ. 2514 ปูชนียวัตถุ ได้แก่ พระประธาน พระพุทธมหามุณี ซึ่งเป็นพระพุทธรูปที่จำลองมาจากพระพุทธมหามุณี พระเพลากว้าง 5 ศอก 1 ฟุตเศษ วัดยังมีรูปปั้นหงส์สีทองและเจดีย์โกนวินทรงเครื่องสีทอง รวมถึงเป็นที่ตั้งของพิพิธภัณฑ์พระพุทธศาสนา ซึ่งเป็นอาคารชั้นเดียวจัดแสดงความเป็นมาของการเผยแผ่พระพุทธศาสนา ภายในยังเป็นที่ประดิษฐาน พระพุทธรูปหินอ่อนศิลปะแบบพม่าทั้งแบบทรงเครื่องและไม่ได้ทรงเครื่องจำนวนมาก
# ประเทศโรมาเนียในพาราลิมปิกฤดูร้อน 2020
ประเทศโรมาเนีย จะได้เข้าร่วมแข่งขันกีฬาพาราลิมปิกฤดูร้อน ครั้งที่ 16 ค.ศ. 2020 (พ.ศ. 2563) ณ กรุงโตเกียว ประเทศญี่ปุ่น ระหว่างวันที่ 24 สิงหาคม - 5 กันยายน พ.ศ. 2564  คณะกรรมการพาราลิมปิกแห่งประเทศโรมาเนียได้ส่งทีมนักกีฬาที่ผ่านรอบคัดเลือกพาราลิมปิกแล้วทั้งหมด 2 คน เข้าร่วมการแข่งขันใน 2 ชนิดกีฬา

 จำนวนผู้เข้าแข่งขัน
กีฬาชายหญิงรวม  1  0  1  1  0  1 รวม  2  0  2

 เทเบิลเทนนิส 

นักกีฬารายการรอบแบ่งกลุ่มรอบ 1รอบก่อนรองฯรอบรองฯชิงชนะเลิศคู่แข่งอันดับคู่แข่งอันดับอันดับคู่แข่งอันดับคู่แข่งอันดับคู่แข่งอันดับคู่แข่งอันดับอันดับบ็อบบี ซีเมียนIndividual C6
# เทสลาพาวเวอร์แพ็ก
เทสลาพาวเวอร์แพ็ก  เป็นผลิตภัณฑ์กักเก็บพลังงานแบบอยู่กับที่สำหรับแบตเตอรี่ลิเธียมไอออนแบบชาร์จไฟได้ มีไว้สำหรับธุรกิจหรือโครงการขนาดเล็กจากระบบสาธารณูปโภคด้านพลังงาน อุปกรณ์ดังกล่าวผลิตโดยเทสลาเอนเนอร์ยี ซึ่งเป็นบริษัทในเครือด้านพลังงานสะอาดของบริษัทเทสลา พาวเวอร์แพ็กจัดเก็บไฟฟ้าไว้สำหรับการเปลี่ยนโหลดเวลาใช้งาน, พลังงานสำรอง, การตอบสนองความต้องการ, ไมโครกริด, การรวมพลังงานหมุนเวียน, การควบคุมความถี่ และการควบคุมแรงดันไฟฟ้า พาวเวอร์แพ็กต้นแบบเครื่องแรกได้รับการติดตั้งในปี พ.ศ. 2555 ณ ที่ตั้งของลูกค้าอุตสาหกรรมไม่กี่ราย

เทสลาเอนเนอร์ยียังมีอุปกรณ์เก็บพลังงานแบตเตอรี่อื่น ๆ เช่น พาวเวอร์วอลล์สำหรับใช้ในบ้าน และเมกาแพ็กสำหรับใช้เป็นโครงข่ายไฟฟ้า

 ประวัติ 
ความสำเร็จของการติดตั้งพาวเวอร์แพ็กในช่วงแรกทำให้เทสลาประกาศในเดือนเมษายน พ.ศ. 2558 ว่าจะใช้เทคโนโลยีของตนกับพาวเวอร์วอลล์ซึ่งเป็นระบบกักเก็บพลังงานภายในบ้าน
# วัดไทยสามัคคี (จังหวัดตาก)
วัดไทยสามัคคี เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลแม่กาษา อำเภอแม่สอด จังหวัดตาก มีที่ดินตั้งวัดเนื้อที่ 19 ไร่

วัดไทยสามัคคี เดิมมีชื่อว่า วัดเหนือ หรือ วัดใหม่ สร้างขึ้นเป็นวัดนับตั้งแต่ประมาณ พ.ศ. 2482 ที่เรียกว่าวัดเหนือเพราะ บริเวณที่ตั้งวัดอยู่ต้นน้ำลำห้วยแม่กื้ดหลวง ซึ่งชาวบ้านเรียกเหนือน้ำ โดยมีท่านพระครูอุทัย เจ้าคณะตำบลแม่สอด วัดดอนไชย มาเป็นองค์ประธานในการก่อสร้าง ได้รับการถวายที่ดินจาก นายอ้าย หิรัญรัตน์ และ นายจักร แผ่กาษา เริ่มจากการก่อสร้างกุฏิขึ้น 1 หลัง เป็นไม้ไผ่มุงหลังคาด้วยแฝกพอเป็นที่พักพิงอาศัยของพระภิกษุสงฆ์และสามเณร 

เมื่อสร้างเสร็จแล้ว ท่านพระครูอุทัยได้ให้พระวัน (ครูบาวัน) มารักษาการแทนเจ้าอาวาสได้ 11 พรรษา ต่อมาเมื่อ พ.ศ. 2493 ได้นิมนต์ พระทอหล่อ กันทะวํโส มาเป็นแทนเจ้าอาวาส จนท่านมรณภาพเมื่อ พ.ศ. 2501 จึงได้นิมนต์ พระบุญช่วย โสปาโก มาเป็นเจ้าอาวาส ได้ 9 พรรษา ท่านก็ได้ย้ายไปอยู่ที่อื่น ต่อมาได้นิมนต์ พระสุคำ สุวณฺโณ เป็นแทนเจ้าอาวาสได้อีก 4 พรรษา ท่านได้ย้ายไปเรียนหนังสือต่างจังหวัด จน พ.ศ. พ.ศ. 2526 ได้นิมนต์ พระอธิการบุญทา อกฺกวณฺโณ มาเป็นแทนเจ้าอาวาสได้ 8 พรรษา ก็ได้ลาสิกขา ต่อมา พ.ศ. 2534 ได้นิมนต์พระอำพร กนฺตวีโร มาเป็นเจ้าอาวาสวัดไทยสามัคคี ต่อมาได้รับพระราชทานสมณศักดิ์เป็น พระครูเมธากิจโกศล เจ้าคณะตำบลชั้นโท ตำบลแม่กาษา เมื่อวันที่ 3 มกราคม 2552

อาคารเสนาสนะต่าง ๆ มี อุโบสถ วิหารประดิษฐาน หลวงพ่อทันใจ "รัตนมุงเมือง" ศาลาการเปรียญ และพิพิธภัณฑ์ท้องถิ่น ฯลฯ
# วัดหนองโรงรัตนาราม
วัดหนองโรงรัตนาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหนองผักนาก อำเภอสามชุก จังหวัดสุพรรณบุรี ที่ดินตั้งวัดมีเนื้อที่ 30 ไร่ 14 ตารางวา

วัดหนองโรงรัตนารามตั้งวัดเมื่อวันที่ 20 พฤษภาคม พ.ศ. 2473 ได้รับพระราชทานวิสุงคามสีมา เมื่อวันที่ 13 กุมภาพันธ์ พ.ศ. 2511 เขตวิสุงคามสีมา กว้าง 40 เมตร ยาว 80 เมตร การศึกษามีโรงเรียนพระปริยัติธรรมแผนกธรรม เปิดสอนเมื่อ พ.ศ. 2497

อาคารเสนาสนะที่สำคัญ ได้แก่ วิหารก่อด้วยอิฐฉาบปูนทรงสี่เหลี่ยมผืนผ้ากว้าง 5 เมตร ยาว 8 เมตร ยังคงมีผนังหุ้มกลองด้านหลังเหลืออยู่ค่อนข้างมากส่วนผนังข้างเหลือเพียงเล็กน้อย ปัจจุบันทางวัดได้ก่อเสริมผนังเพิ่มเติมขึ้น และยังสร้างหลังคาคลุมใหม่ เจดีย์มีสภาพค่อนข้างพังทลายมากตั้งอยู่ด้านหน้าของวิหารองค์เจดีย์เป็นทรงสี่เหลี่ยมย่อมุม มีซุ้มอยู่ 4 ด้าน ส่วนยอดพังทลายมาหมดแล้ว สันนิษฐานว่าเป็นศิลปะอยุธยา อุโบสถ กว้าง 17 เมตร ยาว 20 เมตร สร้างเมื่อ พ.ศ. 2512 ศาลาการเปรียญ กว้าง 24 เมตร ยาว 44 เมตร สร้างเมื่อ พ.ศ. 2536 กุฏิสงฆ์ จำนวน 9 หลัง หอสวดมนต์ กว้าง 11 เมตร ยาว 17.50 เมตร สร้างเมื่อ พ.ศ. 2531 ศาลาอเนกประสงค์ กว้าง 14 เมตร ยาว 24 เมตร และศาลาบำเพ็ญกุศลจำนวน 1 หลัง
# สวนประติมากรรมจิ้งอัน
สวนประติมากรรมจิ้งอัน  เป็นสวนประติมากรรม ตั้งอยู่ทางตะวันออกของในเขตจิ้งอัน ของเซี่ยงไฮ้ ประเทศจีน มีพื้นที่ทั้งหมดประมาณ 65,000 ตารางเมตร สวนประติมากรรมนี้อยู่ในพื้นที่เดียวกันกับพิพิธภัณฑ์ประวัติศาสตร์ธรรมชาติเซี่ยงไฮ้ และไม่ไกลจากถนนหนานจิงซี

 ประวัติ 
สวนระยะแรก มีพื้นที่ 30,000 ตารางเมตร เริ่มก่อสร้างในเดือนตุลาคม  พ.ศ. 2550 แล้วเสร็จในปี พ.ศ.2551 ต่อมาในเดือนเมษายน พ.ศ.2553 การขยายพื้นที่สวนระยะที่สองแล้วเสร็จสมบูรณ์

ในเดือนเมษายน 2558 ของพิพิธภัณฑ์ประวัติศาสตร์ธรรมชาติเซี่ยงไฮ้ เปิดอย่างเป็นทางการ ภายในพื้นที่สวนประติมากรรมจิ้งอัน

 ผังภายในสวน 

 พื้นที่ชมทัศนียภาพสวนบ๊วย 
พื้นที่ชมทัศนียภาพสวนบ๊วย (梅园景区) ใช้แนวคิดของการทำสวนแบบดั้งเดิมผสมผสานการจัดแสดงแบบสวนสมัยใหม่ ที่สร้างขึ้นในพื้นที่เกือบหนึ่งหมื่นตารางเมตร จุดเด่นคือกำแพงหินสลักวัฒนธรรม "การชมดอกเหมย์บาน" (ดอกบ๊วย) ซึ่งมีประวัติยาวนานกว่า 1,700 ปี

 พื้นที่แกเลอรีด้านใต้ 
พื้นที่แกเลอรีด้านใต้ (长廊南广场; South Square Gallery) ติดกับทางเข้าที่ 1 ของสวนประติมากรรมจิ้งอัน เป็นทางเดินยาวที่รายรอบด้วยต้นซากุระ วลาที่ดีที่สุดในการดูดอกซากุระบานคือ เดือนมีนาคม

 แถบไม้ดอก 
อยู่ในช่วงกลางของสวนประติมากรรม ตกแต่งด้วยไม้ดอกในแต่ละฤดู หลากหลายชนิดจากทั่วโลก
# วัดโคกสวย
วัดโคกสวย  เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลโคกเจริญ อำเภอทับปุด จังหวัดพังงา ปัจจุบันเจ้าอาวาสคือพระครูกิตติธรรมธัช และเป็นเจ้าคณะตำบลทับปุด อำเภอทับปุด จังหวัดพังงา

วัดโคกสวยสร้างขึ้นเป็นวัดเมื่อ พ.ศ. 2420 โดยมีพ่อท่านรักษ์เป็นพระธุดงค์จากจังหวัดพัทลุง มาพำนักอยู่ที่ใต้ต้นตะเคียนซวยยึดเป็นที่พักสงฆ์ ต่อมาชาวบ้านอันมีนายเถื่อน นางทรัพย์ ณ ตะกั่วทุ่ง เป็นผู้นำได้ร่วมใจกันสร้างเป็นวัดขึ้นมาและให้ชื่อว่า วัดโคกซวย ต่อมาไดเปลี่ยนนามใหม่เป็น "วัดโคกสวย" เพื่อให้มีความหมายที่ไพเราะยิ่งขึ้น เนื่องจากชาวบ้านเข้าใจว่าคำว่า "ซวย" เป็นความหมายไม่ดี แต่แท้จริงแล้วคำว่า "ซวย" หมายถึง ไม้ตะเคียนซวย 

วัดได้รับพระราชทานวิสุงคามสีมาเมื่อวันที่ 4 สิงหาคม พ.ศ. 2465 เขตวิสุงคามสีมากว้าง 10 เมตร ยาว 18 เมตร ได้ผูกพัทธสีมาเมื่อวันที่ 4 กรกฎาคม พ.ศ. 2468 ทางการศึกษาทางวัดเปิดสอนพระปริยัติธรรมตั้งแต่ พ.ศ. 2475 นอกจากนี้ยังได้ใน้ทางราชการสร้างโรงเรียนประถมศึกษาขึ้นในที่วัดอีกด้วย

สิ่งก่อสร้างได้แก่ อุโบสถหลังเก่ากว้าง 10 เมตร ยาว 18 เมตร สร้าง พ.ศ. 2450 โครงสร้างเป็นอาคารไม้ไม่มีฝาผนัง ศาลาการเปรียญกว้าง 15 เมตร ยาว 28 เมตร สร้าง พ.ศ. 2526 โครงสร้างคอนกรีตเสริมเหล็ก หอฉันกว้าง 15 เมตร ยาว 22 เมตร สร้าง พ.ศ. 2469 เป็นอาคาร 2 ชั้น ชั้นล่างสำหรับเก็บวัสดุ กุฏิสงฆ์จำนวน 9 หลัง โครงสร้างเป็นอาคารไม้ยกพื้นสูง สำหรับปูชนียวัตถุมี พระประธานในอุโบสถพร้อมด้วยอัครสาวก สร้างขึ้นเมื่อ พ.ศ. 2455 นอกจากนี้มีรูปเหมือนพระครูสิริวัฒนกิจ (พ่อท่านรักษ์) อดีตเจ้าอาวาส หล่อขึ้นไว้เป็นอนุสาวรีย์อีกด้วย

รายนามเจ้าอาวาส
 พ่อท่านรักษ์ พ.ศ. 2420–2427
 พระครูกัลยาณวิจารณ์ (ท่านเกตุ) พ.ศ. 2447–2469
 พระครูสิริวัฒนกิจ (พ่อท่านรักษ์) พ.ศ. 2469–2498
 พระครูพิทักษ์ธรรมวงศ์ (พระมนาอนันต์) พ.ศ. 2500–2524
 พระปลัดแข้ง ธัมมโชโต พ.ศ. 2524–
 พระครูกิตติธรรมธัช
# ตำบลโฆบรีซ
โฆบรีซ  เป็นตำบลในอำเภอกลาง เทศมณฑลแอร์แซนจอน จังหวัดฟอร์ส ประเทศอิหร่าน แบ่งออกเป็น 23 หมู่บ้าน จากสำมะโน พ.ศ. 2549 ตำบลนี้มีประชากร 6,338 คนใน 1,479 ครัวเรือน
# เอนเดฟเวอร์ (บริษัท)
เอนเดฟเวอร์ กรุ๊ป โฮลดิ้งส์ อิงค์ (เดิมชื่อ William Morris Endeavour Entertainment; WME หรือ WME-IMG) หรือเรียกโดยทั่วไปว่า เอนเดฟเวอร์ เป็นบริษัทโฮลดิ้งสัญชาติอเมริกันของผู้มีพรสวรรค์และหน่วยงานสื่อ โดยมีสำนักงานหลักในเบเวอร์ลีฮิลส์ รัฐแคลิฟอร์เนีย สหรัฐ บริษัทก่อตั้งขึ้นในเดือนเมษายน พ.ศ. 2552 หลังจากการควบรวมกิจการของ วิลเลียมมอร์ริสเอเยนซี่ และ เอนเดฟเวอร์ทาเลนต์เอเยนซี่ดั้งเดิม เอนเดฟเวอร์เป็นตัวแทนของศิลปินในภาพยนตร์ โทรทัศน์ เพลง ละครเวที สื่อดิจิทัล และสิ่งพิมพ์ นอกจากนี้ยังเป็นตัวแทนของ NFL และ NHL เอนเดฟเวอร์เป็นเจ้าของ อัลติเมตไฟติงแชมเปียนชิป และเคยเป็นเจ้าขององค์กรนางงามจักรวาล ระหว่างปี พ.ศ. 2558–2565 ก่อนขายกิจการให้กับเจเคเอ็น โกลบอล กรุ๊ป ของประเทศไทย
# วัดสุวรรณคูหา (จังหวัดพังงา)
วัดสุวรรณคูหา เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลกระโสม อำเภอตะกั่วทุ่ง จังหวัดพังงา ที่ดินตั้งวัดเนื้อที่ 20 ไร่ พื้นที่ตั้งวัดเป็นบริเวณภูเขาถ้ำ 

ประวัติ
วัดสุวรรณคูหาเป็นวัดที่ไม่ปรากฏประวัติการสร้างที่แน่ชัด มีเพียงเรื่องเล่าต่อกันมาว่า มีพระธุดงค์และสามเณรได้มาจำวัดที่วัดบน (ปัจจุบันเป็นวัดร้าง) ซึ่งอยู่คนละฝั่งคลองกับเขาถ้ำและพบว่าเขาหินปูนแห่งนี้มีถ้ำอยู่ตามเชิงเขา จึงได้เข้าไปพำนักอยู่และปรับปรุงเป็นวัดขึ้นมา เรียกว่า วัดถ้ำ 

จนกระทั่ง พ.ศ. 2344 พระยาบริสุทธิ์โลหะภูมินทราธิบดี (ถิ่น) ผู้สำเร็จราชการเมืองตะกั่วทุ่งกับพระเพชรคีรีศรีพิไชยสงคราม ปลัดเมือง ทั้งสองท่านเป็นบุตรสืบสกุลของพระยาโลหะภูพิสัย (พระตะกั่วทุ่ง ขุนดำ) ได้คิดบูรณะปฏิสังขรณ์วัดขึ้น โดยปรากฏหลักฐานเป็นศิลาจารึกภายในถ้ำ มีใจความสรุปได้ว่าพระยาบริสุทธิ์โลหภูมินทราธิบดี (ถิ่น) ผู้ว่าราชการเมืองตะกั่วทุ่งพระเพชรคีรีศรีพิไชยสงคราม (เหม็น) ปลัดเมืองผู้น้องได้ร่วมกันบูรณะปฏิสังขรณ์วัดโดยขุดลอกตกแต่งพื้นถ้ำ และก่อสร้างปูชนียวัตถุภายในถ้ำมีพระพุทธรูปปางต่าง ๆ ทั้งเล็กและใหญ่ ก่อพระปรางค์เพื่อบรรจุอัฐิบรรพบุรุษเมื่อสำเร็จแล้ว จึงได้จัดงานฉลองในปี พ.ศ. 2401 

เมื่อครั้งพระบาทสมเด็จพระจุลจอมเกล้าเจ้าอยู่หัวเสด็จประพาสแหลมมลายู พระองค์เสด็จมาประพาสที่วัดสุวรรณคูหา เมื่อวันที่ 2 พฤษภาคม ร.ศ. 109 (พ.ศ. 2433) ทรงพระราชทานพระปรมาภิไธยย่อไว้บนผนังถ้ำว่า จปร. 109 (ภายหลังปรากฏจารึกพระปรมาภิไธยย่อ ในรัชกาลต่าง ๆ ทั้งพระนามพระบรมวงศานุวงศ์ เจ้านายและข้าราชการชั้นผู้ใหญ่เพิ่มขึ้นอีกเป็นจำนวนมาก) นอกจากนั้นพระบาทสมเด็จพระมงกุฎเกล้าเจ้าอยู่หัว เมื่อคราวเสด็จหัวเมืองปักษ์ใต้ พระองค์ได้ประทับเสวยพระกระยาหารกลางวันที่ถ้ำแจ้ง (ถ้ำในเขตวัดสุวรรณคูหา) วัดได้รับพระราชทานวิสุงคามสีมา เมื่อวันที่ 13 กุมภาพันธ์ พ.ศ. 2496

อาคารเสนาสนะ
thumb|พระพุทธรูปในถ้ำ
อาคารเสนาสนะที่สำคัญ ได้แก่ อุโบสถ สร้าง พ.ศ. 2496 ศาลาการเปรียญ สร้าง พ.ศ. 2516 หอฉัน กุฏิสงฆ์ สำหรับปูชนียวัตถุ มีพระประธานในอุโบสถ ปางมารวิชัย พระพุทธรูปปางต่าง ๆ จำนวน 33 องค์ พระมหากัสสป ยืน 1 องค์ พระพุทธบาทจำลอง อนุสาวรีย์ วัดมีโบราณวัตถุ เช่น ศิลาจารึกของพระยาบริสุทธิ์โลหภูมินทราธิบดี (ถิน) 1 แผ่น ปรางค์บรรจุอัฐิตระกูล ณ ตะกั่วทุ่ง เจดีย์เล็กหน้าถ้ำ ใบเสมา บานประตูถ้ำ 2 แผ่น สิงโตจีนกระเบื้อง และมีเครื่องเบญจรงค์ต่าง ๆ  

ถ้ำ
บริเวณที่ตั้งวัดมีภูเขา ซึ่งมีถ้ำใหญ่น้อย ถ้ำที่สำคัญ ได้แก่ ถ้ำใหญ่ ถ้ำแจ้ง ถ้ำมืด และถ้ำแก้ว เป็นแหล่งโบราณคดีที่ใช้เป็นที่พักอาศัยชั่วคราวของกลุ่มชนก่อนประวัติศาสตร์ สมัยหินใหม่ในสังคมเกษตรกรรม พบโบราณวัตถุมากมายภายในถ้ำ มีอายุราว 3,000-4,000 ปี มาแล้ว เช่น ภาชนะดินเผาและเศษภาชนะดินเผา เนื้อหยาบเผาด้วยอุณหภูมิต่ำ มีทั้งผิวเรียบและตกแต่งผิวด้วยลายขูดขีดและลายเรขาคณิต ขวานหินขัด ชนิดมีบ่าและไม่มีบ่า ทำจากหินฟลิ้นท์แจสเปอร์ คาลซิโดนี และหินทราย กำไล ทำจากเปลือกหอย หินทุบเลือกไม้ และลูกปัดสีส้ม ทำจากหินคาร์นีเลียน เปลือกหอยชนิดต่าง ๆ ได้แก่ หอยกาบ หอยแครง หอยน้ำพริก หอยกระดุมจุด หอยหลักควายและหอยติบ
# ตำบลชูรอบ (จังหวัดฟอร์ส)
ชูรอบ  เป็นตำบลในอำเภอกลาง เทศมณฑลแอร์แซนจอน จังหวัดฟอร์ส ประเทศอิหร่าน แบ่งออกเป็น 27 หมู่บ้าน จากสำมะโน พ.ศ. 2549 ตำบลนี้มีประชากร 8,279 คนใน 1,829 ครัวเรือน
# ศาสนาพุทธในเอเชียใต้
มีสองประเทศที่ส่วนใหญ่นับถือศาสนาพุทธในเอเชียใต้คือ ประเทศศรีลังกาและประเทศภูฏาน นอกจากนี้ยังพบศาสนาพุทธเป็นศาสนาชนกลุ่มน้อยในประเทศเนปาล อินเดีย (โดยเฉพาะในรัฐมหาราษฏระ ลาดัก และสิกขิม) และบังกลาเทศ พระพุทธเจ้า (เจ้าชายสิทธัตถะ โคตะมะ) ประสูติที่ลุมพินี ประเทศเนปาล

ประเทศภูฏานเป็นประเทศที่มีอัตราร้อยละพุทธศาสนิกชนมากที่สุดในเอเชียใต้ โดยมีมากกว่าร้อยละ 75 ถึงแม้ว่าอัตราร้อยละจะยังไม่ชัดเจนก็ตามstate.gov ศรีลังกามีพุทธศาสนิกชนร้อยละ 74 ซึ่งเป็นศาสนาประจำชาติด้วยCIA - The World Factbook - Sri Lanka ศาสนาพุทธยังเป็นศาสนาที่สำคัญที่สุดของชนกลุ่มน้อยในประเทศเนปาล (ร้อยละ 11 ของประชากรทั้งประเทศstate.gov, The CIA World Factbook) อินเดียมีพุทธศาสนิกชนร้อยละ 0.8 ซึ่งเติบโตขึ้นถี่ ๆ ในช่วงไม่กี่ปีที่ผ่านมา เพราะการเข้ารีตจากศาสนาฮินดูไปเป็นทลิตCensus of India - India at a Glance : Religious Compositions ส่วนศาสนาพุทธนิกายเถรวาทเป็นศาสนาที่มีผู้นับถือมากเป็นอันดับ 3 ในประเทศบังกลาเทศ ด้วยประชากรที่นับถือศาสนานี้มีร้อยละ 0.7 จากประชากรทั้งหมดBANGLADESH: COUNTRY PROFILE Bangladesh

ดูเพิ่ม
 ศาสนาพุทธตามประเทศ
 การเสื่อมถอยของศาสนาพุทธในอนุทวีปอินเดีย
# กฎห้าวินาที
กฎห้าวินาที  บางครั้งเรียกว่า กฎสามวินาที (7 February 2006) Getting the dirt of the 5-second rule, Southeast Missourian เป็นความเชื่อเกี่ยวกับสุขอนามัยอาหารที่ระบุถึงกรอบเวลาที่ปลอดภัยของการเก็บอาหาร (หรือบางครั้งเป็นเครื่องใช้บนโต๊ะอาหาร เช่น ช้อน ส้อม) หลังจากตกลงบนพื้นและเสี่ยงต่อการปนเปื้อน 

ยังไม่มีฉันทามติทางวิทยาศาสตร์ของการใช้กฎโดยทั่วไป และที่มาของกฎไม่แน่ชัดSefton, Dru (2003). Intern Puts Science Behind the Five-Second Rule, Newhouse News service(16 May 2007). Kissing Away the Germs (letter to editor), The New York Times อาจเป็นกฎที่ต่อยอดมาจากทฤษฎีเชื้อโรคในช่วงปลายศตวรรษที่ 19 การกล่าวถึงกฎดังกล่าวปรากฏครั้งแรกในนิยายเรื่อง Wanted: Rowing Coach ที่ตีพิมพ์ในปี ค.ศ. 1995Mayer, Johanna. The Origin Of ‘The Five-Second Rule Science Friday, 20 February 2019.
# ตำบลคอล
คอล  เป็นตำบลในอำเภอเอชแคนอน เทศมณฑลลอเมร์ด จังหวัดฟอร์ส ประเทศอิหร่าน แบ่งออกเป็น 12 หมู่บ้าน จากสำมะโน พ.ศ. 2549 หมู่บ้านนี้มีประชากร 4,562 คนใน 954 ครัวเรือน
# โทโลย ข่าน
โทโลย ข่าน (ค.ศ. 1191–1232) เป็นพระราชโอรสพระองค์ที่สี่ของเจงกิส ข่าน กับโบร์เท  พระองค์ปกครองดินแดนหลังพระราชบิดาสวรรคตใน ค.ศ. 1227 ซึ่งเป็นมาตุภูมิของพระองค์ในมองโกเลีย และพระองค์ยังทำหน้าที่ผู้สำเร็จราชการจนถึง ค.ศ. 1229 ซึ่งเป็นระยะเวลาระหว่างการยืนยันว่าโอเกเดย์ ข่าน จะเป็นจอมข่านของจักรวรรดิมองโกล ก่อนหน้านั้นพระองค์มีบทบาทอย่างยิ่งในการทำศึกกับราชวงศ์จิน, ราชวงศ์เซี่ยตะวันตก และจักรวรรดิควาเรซม์ซึ่งพระองค์มีบทบาทสำคัญในการจับกุมและการสังหารหมู่ที่เมิร์ฟและณิชาปูร์ เขาเป็นบรรพบุรุษโดยตรงของผู้ปกครองจักรวรรดิข่านอิลส่วนใหญ่
# เทสลาเอนเนอร์ยี
เทสลาเอนเนอร์ยี  เป็นบริษัทย่อยด้านพลังงานสะอาดของบริษัทเทสลา มีสำนักงานใหญ่ในเมืองฟรีมอนต์ รัฐแคลิฟอร์เนีย ซึ่งพัฒนา ผลิต จำหน่าย และติดตั้งระบบผลิตพลังงานแสงอาทิตย์จากเซลล์แสงอาทิตย์ ผลิตภัณฑ์กักเก็บพลังงานแบตเตอรี่ ตลอดจนผลิตภัณฑ์และบริการอื่น ๆ ที่เกี่ยวข้องกับที่อยู่อาศัย เชิงพาณิชย์ และลูกค้าอุตสาหกรรม

บริษัทย่อยก่อตั้งขึ้นเมื่อวันที่ 30 เมษายน พ.ศ. 2558 เมื่ออีลอน มัสก์ ซีอีโอของเทสลาประกาศว่า บริษัทจะใช้เทคโนโลยีแบตเตอรี่ที่พัฒนาขึ้นสำหรับรถยนต์ไฟฟ้ากับระบบกักเก็บพลังงานภายในบ้านที่เรียกว่าพาวเวอร์วอลล์ ในเดือนพฤศจิกายน พ.ศ. 2559 เทสลาเข้าซื้อกิจการโซลาร์ซิตีในข้อตกลงมูลค่า 2.6 พันล้านดอลลาร์สหรัฐ และเพิ่มการผลิตพลังงานแสงอาทิตย์ให้กับธุรกิจของเทสลาเอนเนอร์ยี ข้อตกลงดังกล่าวจะพิสูจน์ให้เห็นถึงข้อกล่าวหาเพราะในขณะที่ซื้อกิจการโซลาร์ซิตี บริษัทกำลังประสบปัญหาสภาพคล่อง

ผลิตภัณฑ์ที่ผลิตพลังงานในปัจจุบันของบริษัท ได้แก่ แผงโซลาร์เซลล์ (ผลิตโดยบริษัทอื่นเพื่อเทสลา) หลังคาพลังงานแสงอาทิตย์เทสลา (ระบบหลังคามุงด้วยพลังงานแสงอาทิตย์) และอินเวอร์เตอร์พลังงานแสงอาทิตย์ของเทสลา นอกจากพาวเวอร์วอลล์แล้ว บริษัทยังผลิตระบบกักเก็บพลังงานขนาดใหญ่ที่เรียกว่าพาวเวอร์แพ็กและเมกาแพ็ก

ในปี พ.ศ. 2563 บริษัทได้ติดตั้งระบบพลังงานแสงอาทิตย์ที่สามารถผลิตพลังงานได้ 205 เมกะวัตต์ (MW) (มากเป็นอันดับสามในการติดตั้งโซลาร์เซลล์ในที่อยู่อาศัยของสหรัฐ) และใช้ผลิตภัณฑ์กักเก็บพลังงานแบตเตอรี่ 3 กิกะวัตต์ชั่วโมง (GWh)
# สำนักวิชาสหเวชศาสตร์ มหาวิทยาลัยวลัยลักษณ์
สำนักวิชาสหเวชศาสตร์ มหาวิทยาลัยวลัยลักษณ์คณะสหเวชศาสตร์จัดโครงการอบรมออนไลน์ “การทบทวนวรรณกรรมอย่างเป็นระบบและสังเคราะห์หลักฐานเชิงประจักษ์ในสาขาวิทยาศาสตร์สุขภาพ"  เป็นหน่วยงานในสังกัดมหาวิทยาลัยวลัยลักษณ์ ซึ่งมีบทบาทด้านการศึกษาเทคนิคการแพทย์ รวมถึงอนามัยสิ่งแวดล้อม, อาชีวอนามัย, กายภาพบำบัดแนะนำ สำนักวิชาสหเวชศาสตร์และสาธารณสุขศาสตร์ มหาวิทยาลัยวลัยลักษณ์ และเป็นหนึ่งในสถาบันผลิตบัณฑิตเทคนิคการแพทย์ที่สภาเทคนิคการแพทย์รับรองปริญญาในวิชาชีพอย่างต่อเนื่องUpdate 23/3/2564: รายชื่อสถาบันผลิตบัณฑิตเทคนิคการแพทย์ ที่สภาเทคนิคการแพทย์รับรองปริญญาในวิชาชีพ

นอกจากนี้ สำนักวิชาสหเวชศาสตร์ มหาวิทยาลัยวลัยลักษณ์ ได้เปิดหลักสูตรเทคนิคการแพทย์นานาชาติ ซึ่งเป็นแห่งแรกของประเทศไทย"ม.วลัยลักษณ์" เปิดตัวหลักสูตรน้องใหม่ “เทคนิคการแพทย์นานาชาติ” ที่แรกของไทยม.วลัยลักษณ์ เปิดตัวหลักสูตรน้องใหม่ “เทคนิคการแพทย์นานาชาติ”ม.วลัยลักษณ์ เปิดตัวหลักสูตรน้องใหม่ “เทคนิคการแพทย์นานาชาติ” แห่งแรกของไทย

 ประวัติ 
สำนักวิชาสหเวชศาสตร์และสาธารณสุขศาสตร์ มหาวิทยาลัยวลัยลักษณ์ ได้เปิดรับนักศึกษารุ่นแรกเมื่อปีการศึกษา 2541 ใน 3 หลักสูตร อันได้แก่ เทคนิคการแพทย์, อนามัยสิ่งแวดล้อม, อาชีวอนามัยและความปลอดภัย ครั้นปีการศึกษา 2548 ได้เปิดสอนหลักสูตรกายภาพบำบัด ซึ่งการเรียนการสอนหลักสูตรปริญญาตรีทุกหลักสูตรดังกล่าวนับเป็นแห่งแรกในภาคใต้ของประเทศไทย เพื่อตอบสนองความต้องการของสังคม เนื่องด้วยเป็นสาขาที่ขาดแคลนประวัติความเป็นมา

กระทั่งต่อมา มหาวิทยาลัยวลัยลักษณ์ได้มีนโยบายในการแยกสำนักวิชาสหเวชศาสตร์และสาธารณสุขศาสตร์ เป็นสำนักวิชาสาธารณสุขศาสตร์ และสำนักวิชาสหเวชศาสตร์ ซึ่งเป็น 2 สำนักวิชาใหม่ของมหาวิทยาลัย ตั้งแต่วันที่ 1 ธันวาคม พ.ศ. 2559

ส่วนเดือนมิถุนายน พ.ศ. 2562 สำนักวิชาสหเวชศาสตร์ มหาวิทยาลัยวลัยลักษณ์ ได้จัดกิจกรรมการศึกษาต่อเนื่องทางเทคนิคการแพทย์ คือการประชุมวิชาการระดับนานาชาติและนานาชาติทางชีวเวชศาสตร์และเทคนิคการแพทย์ โดยได้รับ 10.5 คะแนนจากสภาเทคนิคการแพทย์สภาเทคนิคการแพทย์

ครั้นเดือนกุมภาพันธ์ พ.ศ. 2563 โรงพยาบาลโรคผิวหนังเขตร้อนภาคใต้ จังหวัดตรัง ได้ร่วมลงนามความร่วมมือกับสำนักวิชาสหเวชศาสตร์ มหาวิทยาลัยวลัยลักษณ์ เพื่อความร่วมมือด้านการฝึกอบรม, การพัฒนางานวิจัย และสนับสนุนการเรียนการสอนรพ.โรคผิวหนังฯ ตรัง ร่วมลงนามความร่วมมือกับสำนักวิชาสหเวชศาสตร์ ม.วลัยลักษณ์ ซึ่งปีเดียวกันนี้ สำนักวิชาสหเวชศาสตร์ มหาวิทยาลัยวลัยลักษณ์ ได้คัดเลือกนักเรียนเข้าศึกษาต่อระดับปริญญาตรีรอบที่ 2 ในโควตาพื้นที่จังหวัดภาคใต้ โดยใช้คะแนนเฉลี่ยสะสม กับแฟ้มสะสมผลงาน หรือคะแนนสอบจากส่วนกลางม.วลัยลักษณ์ รับ TCAS รอบ 2 ภาคใต้ กว่า 2 พัน

และในปีการศึกษา 2564 สำนักวิชาสหเวชศาสตร์ มหาวิทยาลัยวลัยลักษณ์ ได้เปิดหลักสูตรเทคนิคการแพทย์นานาชาติเป็นแห่งแรกของประเทศไทยมวล.เปิดหลักสูตรใหม่ "เทคนิคการแพทย์นานาชาติ" แห่งแรกของไทย"วลัยลักษณ์" เปิดตัวหลักสูตรน้องใหม่ เทคนิคการแพทย์นานาชาติ แห่งแรกของไทย

 ผลงานด้านวิชาการ 
อาจารย์ประจำสาขาวิชากายภาพบำบัด สำนักวิชาสหเวชศาสตร์ มหาวิทยาลัยวลัยลักษณ์ มีบทความวิชาการที่ได้รับการนำเสนอในวารสารมหาวิทยาลัยคริสเตียนผลของภาวะซึมเศร้าต่อความเร็วในการเดินและการทรงตัวในผู้สูงอายุ
# เกินปา
เกินปา หรือ โกมปา ("ที่ห่างไกล", สันสกฤต: อรัญ) หรือ ลิง  เป็นป้อมปราการทางสงฆ์ในศาสนาพุทธเพื่อการเรียนรู้และสาธนา บางครั้งอาจเปรียบเป็นวิหารหรือมหาวิทยาลัยของศาสนาพุทธแบบทิเบต ลักษณะสถาปัตยกรรมโจงเป็นรูปแบบหนึ่งที่ปรากฏใช้สร้างเกินปาในภูฏาน
# โปรเจกต์รันเวย์ไทยแลนด์
โปรเจกต์รันเวย์ไทยแลนด์  เป็นรายการเรียลลิตีโชว์แข่งขันการออกแบบแฟชั่นเสื้อผ้า โดยเปิดโอกาสให้ผู้ที่มีความสามารถในการออกแบบเสื้อผ้า เข้าแข่งขันออกแบบแฟชั่นเสื้อผ้าตามโจทย์หรือเงื่อนไขที่กำหนด เพื่อค้นหาสุดยอดนักออกแบบแฟชั่นเสื้อผ้า โดยบริษัท เจเคเอ็น โกลบอล มีเดีย จำกัด (มหาชน) (ปัจจุบันเปลี่ยนชื่อเป็นเจเคเอ็น โกลบอล กรุ๊ป) ได้ซื้อลิขสิทธิ์รายการนี้จากบริษัทฟรีแมนเทิลของสหรัฐ นำมาทำในรูปแบบของประเทศไทย ผลิตร่วมกับบริษัท ใจอั้น จำกัด ออกอากาศทุกวันเสาร์ เวลา 21:00 น. ทางช่องเจเคเอ็น 18 เริ่มออกอากาศครั้งแรกเมื่อวันที่ 7 พฤษภาคม พ.ศ. 2565 ดำเนินรายการโดย แอน - จักรพงษ์ จักราจุฑาธิบดิ์ และมีเมนเทอร์คือ ธรณ ชัชวาลวงศ์

 พิธีกรและเมนเทอร์ 
 พิธีกร ซีซัน 1จักรพงษ์ จักราจุฑาธิบดิ์✔ เมนเทอร์ ซีซัน 1ธรณ ชัชวาลวงศ์✔ กรรมการ ซีซัน 1เอก ทองประเสริฐ✔ขวัญข้าว เศวตวิมล✔

 กติกา 

 ฤดูกาล 
ฤดูกาลวันที่ออกอากาศจำนวนผู้เข้าแข่งขันชนะเลิศอันดับที่ 2ผู้เข้าแข่งขัน (เรียงตามลำดับคนออก)17 พฤษภาคม - 30 กรกฎาคม พ.ศ. 256515โฟล์ค-อภิสิทธิ์ เพิ่มลาภเท่ห์-ทศพล เกิดแก้ว, หวีด-ภาวิต ประวัติไอซ์-อิศเรศ กมลนาวิน, แฟร้งค์-วิเนกข์สินธุ์ แก้วผ่องศรี, หนึ่ง-ศตพล แจ่มศรี, บาส-วรพล สุพร, หมิว-นันท์ธีรดา สุคัมภีรานนท์, พราวแพรว-ณัฐวิกา บุญอาจ, ทาย-อนุรักษ์ มูเก็ม, ตี๋-พงศ์วิทย์ ตั้งเกียรติไพบูลย์, โจ้-คมิก สิทธิรักษ์, เต-บวรพัฒน์ พลายงาม, น้ำ-สมภพ พานิชานุรักษ์, บอส-ปณิธิ สังฆคุณ
# มงค์ ข่าน
มงค์ ข่าน ( / Мөнх ; ; 11 มกราคม ค.ศ. 1209 – 11 สิงหาคม ค.ศ. 1259) เป็นจักรพรรดิแห่งจักรวรรดิมองโกลพระองค์ที่ 4 ทรงปกครองตั้งแต่ 1 กรกฎาคม ค.ศ. 1251 ถึง 11 สิงหาคม ค.ศ. 1259 พระองค์เป็นข่านพระองค์แรกจากเชื้อสายโทโลย ข่าน และทรงดำเนินการปฏิรูปการปกครองของจักรวรรดิอย่างมีนัยสำคัญ ภายใต้มงค์ ข่าน ชาวมองโกลพิชิตอิรักและซีเรียตลอดจนอาณาจักรต้าหลี่ (มณฑลยูนนานในปัจจุบัน)Encyclopædia Britannica "Möngke"
# จักรพรรดิหงกวง
จักรพรรดิหงกวง (1607–1646) พระนามเดิม จู โหยวซง  เป็นจักรพรรดิพระองค์แรกของราชวงศ์หมิงใต้ ทรงครองราชย์ในเวลาสั้น ๆ ในจีนตอนใต้ระหว่างปีค.ศ. 1644 ถึง 1645 รัชศกของพระองค์ หงกวง แปลว่า "แสงอันยิ่งใหญ่" พระองค์ถูกจับและสำเร็จโทษในค.ศ. 1646 โดยราชวงศ์ชิง